gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl de es sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Pregos tipo e documentos
Modelos de carteis de obras
A área de Igualdade entrega os premios ás gañadoras do XIII Concurso de Viñetas
21 de Setembro de 2022
María Muíño, que fixo entrega de material educativo e electrónico, animou as gañadoras a "facer uso do don da creatividade para difundir valores de igualdade, xustiza social e promover o cambio cara a unha sociedade máis igualitaria"
A deputada de Igualdade, María Muíño, vén de facer entrega dos premios do XIII Concurso de Viñetas para alumnado de secundaria convocado pola Deputación da Coruña. O acto, que tivo lugar no Salón de Plenos da institución provincial, reuniu á gañadora do primeiro premio da categoría A, Vega Menéndez, de 13 anos e residente en Culleredo; á do segundo premio Inés Grau, tamén de 13 anos e residente na Coruña, e á do terceiro, Ainara Soto, de 12 anos e residente na Coruña. Non estivo presente a gañadora da categoría B, Laura Mayo, de 17 anos, residente en Valladolid.
María Muíño, que fixo entrega de material educativo e electrónico, animou as gañadoras a "facer uso do don da creatividade para difundir valores de igualdade, xustiza social e promover o cambio cara a unha sociedade máis igualitaria, co desexo de que no transcurso da vosa vida adulta chegue un momento no que poidades dicir que xa non existe o efecto Matilda". Convén lembrar que, precisamente nesta edición, o Concurso de Viñetas da Deputación tivo como tema central o 'efecto Matilda' co obxecto de promover a reflexión, concienciar, dar visibilidade e mudar mentalidades en relación ao efecto Matilda, termo empregado por primeira vez pola sufraxista e abolicionista Matilda Joslyn Gage para describir o prexuízo en contra de recoñecer os logros das mulleres científicas, cuxo traballo a miúdo se atribúe a colegas masculinos.
En canto aos traballos gañadores, na categoría A, o xurado salientou da proposta presentada por Vega Menéndez "a orixinalidade das cores e da gráfica en relación a idade da autora, así como que a temática reflicte a invisibilidade das mulleres facendo referencias concretas". Do traballo de Inés Grau destacou a "claridade da narrativa gráfica, feita de xeito tradicional, ao tempo que dá resposta ao que facer cunha mensaxe final máis reivindicativa dos dereitos das mulleres". Mentres que a proposta de Ainara Soto cualificouna como "diferente e atractiva, mostra equilibrio e destaca polo grao de recursos gráficos e narrativos; a composición reflicte coñecemento do mundo do cómic e a realidade das mulleres nas súas carreiras científicas".
Da obra vencedora na categoría B, de Laura Mayo, o xurado asegurou no seu informe que "posúe unha narrativa fantástica, dentro da sinxeleza que presenta". Tamén destaca "o uso da cor e os diferentes ambientes en diferentes espazos: é unha historia profunda que conecta diferentes épocas, cuxa parte temática incide na busca de referentes".
O concurso de viñetas é unha das iniciativas que a área de Igualdade provincial ten en marcha para concienciar sobre as desigualdades que afectan a muller actual na sociedade galega. Súmase a campañas máis específicas, como a do 8M 'Mobilizadxs xti', centrada en difundir a realidade da muller actual, baseándose nas cifras desfavorables en cuestións como a fenda salarial, na precarización laboral ou no ámbito da conciliación e dos coidados.
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web